Unge mellem 15 og 39 år er udfordret, når de får kræft. Mange tror kun, at det er ældre, der får kræft, og omgivelserne har svært ved, at håndtere, at de er kræftpatienter.

Det fører til stor ensomhed blandt de unge. Derfor er det årlige landsmøde i foreningen Ung Kræft noget, som trækker mange fra hele Danmark. - Det er årets højdepunkt, siger Kit Otte fra Ung Kræft, Aalborg. Det handler blandt andet om der at kunne dele svære livskriser med andre, der forstår den situation en ung kræftramt står i. Også for Sebastian Reese fra Nørresundby har det været svært. Han har senfølger efter en operation af hjernekræft som han fik som 11-årig og kæmper i dag med usynlige gener af en hård kemobehandling.